— Працуючы ў профільным класе, зразумела, як важна вучню своечасова дапамагчы ў навучанні, накіраваць туды, дзе няма навязлівай рэкламы, дзе ўсё для дзіцяці і для яго ведаў, — гаворыць Аліна Іванаўна. — Адукацыйны рэсурс “Профіль.ру” быў створаны на аснове платформы Blogspot.com з улікам запытаў навучэнцаў старшых класаў на аснове патрабаванняў профільнага навучання. Ён адкрывае шырокі спектр магчымасцей як для самога педагога, так і для іншых удзельнікаў адукацыйнага працэсу і наведвальнікаў, перш за ўсё навучэнцаў профільных класаў. Гэты рэсурс — дзейсны памочнік на ўроках, факультатыўных занятках, у пазакласнай рабоце. Асноўныя яго функцыі — адукацыйная (прадастаўленне магчымасцей дыстанцыйнага навучання, выкарыстанне ў вучэбным працэсе электронных дапаможнікаў, матэрыялаў, тэставых заданняў) і камунікатыўная (сродак зносін паміж усімі зацікаўленымі).